Rikunarita-ORG/Wikinium huggingface dataset:
# Parler

Parler|  |
| --- |
|

Kuvatõmmis
 Varro Vooglaiu Parleri profiil |
| URL | parler.com |
| Veebilehe tüüp |
suhtlusvõrgustik |
| Registreerimine |
vajalik |
| Omanik |
John Matze, Jr. |
| Autor |
John Matze, Jr. Jared Thomson Rebekah Mercer |
| Väljalase |
august 2018 |
| Hetkeseis |
aktiivne |

**Parler** on Ameerika Ühendriikide mikroblogi- ja suhtlusvõrgustik.

Parleri kasutajate hulgas on palju Donald Trumpi toetajaid, konservatiive, vandenõuteoreetikuid ja paremäärmuslasi. Tihti sisaldavad kasutajate postitused paremäärmuslikku ideoloogiat, antisemitismi ja vandenõuteooriaid nagu QAnon. Ajakirjanikud on Parlerit kirjeldanud alternatiivse Twitterina; paljud Parleri kasutajad on kas peavoolusuhtlusvõrgustikest eemaldatud või vastu suurte sotsiaalvõrgustike modereerimispoliitikale.

Parler asutati augustis 2018 ning reklaamib end vaba ja kallutamata alternatiivse Twitteri või Facebookina. Ajakirjanikud on neid loosungeid pidanud paremäärmusliku kasutajaskonna kattevarjuks. Nii ajakirjanikud kui Parleri kasutajad on teenuse modereerimispoliitikat kritiseerinud, kuna see on kohati rangemgi kui konkurentidel. Parler on sulgenud vasakpoolsete vaadetega kasutajate kontosid konsensuslikele vaadetele vastandumise, Parleri kritiseerimise ja paroodiakontode loomise eest.

Parleri omanikest on avalikkusele teada vaid asutaja John Matze. Investor Rebekah Mercer, kes on tuntud konservatiivsetele arvamusliidritele ja ettevõtetele annetaja, on Parleri kaasasutaja. Konservatiivne poliitkommentaator Dan Bongino on väitnud, et on Parleri omanik. Novembris 2020 avaldas Parler, et teenust kasutab 4 miljonit inimest ning kokku on kontosid loodud 10 miljonit. Parleri kasutajate aktiivsus tõusis pärast 2020. aasta Ameerika Ühendriikide presidendivalimisi ning langes sama aasta detsembris uuesti.

Pärast süüdistusi, et Parlerit kasutati 2021. aasta Ameerika Ühendriikide Kapitooliumi ründamise korraldamiseks, teatas Apple Inc. 8. jaanuaril 2021 Parleri juhtidele, et kui nad 24 tunni jooksul enda modereerimispoliitikat ei parandata, eemaldatakse nende telefoniäpp App Store'ist. Apple eemaldas Parleri äpi järgmisel päeval. Kaheksandal jaanuaril eemaldati äpp ka Google Playst. Amazon teatas 9. jaanuaril, et eemaldab järgmisel päeval Parleri Amazon Web Servicesist.

## Vaata ka

* Suhtlusvõrgustike loend
* 8chan
* DLive
* Gab
* Minds
* Voat

## Viited
# AT&T

AT&T logo
**AT&T Inc.** on Ameerika Ühendriikide konglomeraat, mille peakontor asub Texases. AT&T on maailma suurim telekommunikatsiooniettevõte. AT&T on ka suuruselt teine mobiiltelefoniteenuse pakkuja ja suurim telefoniteenuste osutaja Ameerika Ühendriikides.

## Tunnustus

* 1992 – National Medal of Arts
# Thomas R. Marshall

Thomas R. Marshall
**Thomas Riley Marshall** (14. märts 1854 North Manchester, Indiana – 1. juuni 1925 Washington) oli Ameerika Ühendriikide 28. asepresident. Ta oli ametis aastail 1913–1921. Ta oli Demokraatliku Partei liige.

Thomas R. Marshall oli hariduselt jurist. 1875 alustas ta advokaadipraksist Columbia Citys. 1909–1913 oli ta Indiana osariigi kuberner.

|  |  |  |
| --- | --- | --- |
| Eelnev **James S. Sherman** | **Ameerika Ühendriikide asepresident** 1913–1921 | Järgnev **Calvin Coolidge** |
| Eelnev **J. Frank Hanly** | **Indiana kuberner** 1909–1913 | Järgnev **Samuel M. Ralston** |

## Välislingid
# Joe Namath

Joe Namath| Joe Namath (1965) |
| Isikuandmed |
| Riik |  Ameerika Ühendriigid |
| Sünniaeg |
31. mai 1943  |
| Sünnikoht |
Beaver Falls, Pennsylvania, Ameerika Ühendriigid |
| Pikkus |
188 cm |
| Kaal |
91 kg |
| Sportlaskarjäär |
| Spordiala |
Ameerika jalgpall |
| Haridus |
Alabama Ülikool |
| Spordiklubi |
New York Jets (1965–1976) Los Angeles Rams (1977) |
| Medalid |
|

|  |  |  |
| --- | --- | --- |
| **Kuld** | Super Bowl | III |

 |

**Joseph William Namath** (sündinud 31. mail 1943; tuntud ka kui **Broadway Joe**) on Ameerika Ühendriikide endine Ameerika jalgpallur. Ta mängis National Football League'is (NFL) ja American Football League'is (AFL) kokku 13 hooaega.

Namath alustas oma kolledži jalgpallurikarjääri Alabama Ülikoolis, kus ta mängis legendaarse treeneri Bear Bryanti käe all. Aastal 1965 valiti ta samaaegselt nii NFL-i kui ka AFL-i, kuid ta otsustas liituda New York Jetsiga, kes mängis AFL-is. Tema mängijakarjäär Jetis kestis 1965–1976 ning hiljem mängis ta lühikest aega Los Angeles Ramsis.

Namathi karjääri tipphetk saabus 1969. aastal, kui ta juhtis New York Jetsi Super Bowl III võidule, võites Baltimore Coltsi. Enne mängu kuulutas Namath enesekindlalt, et Jets võidab, ja ta täitis oma lubaduse, mis tõi talle laialdast kuulsust. Ta sai mängu kõige väärtuslikumaks mängijaks (MVP).

Namath oli tuntud oma tugeva käe ja karismaatilise isiksuse poolest, mis tegi temast ühe oma aja populaarseima mängija. Väljaspool jalgpalliväljakut tegi ta edukat karjääri näitlejana, esinedes mitmetes filmides ja teleseriaalides.

2005. aastal valiti Namath Pro Football Hall of Fame'i liikmeks, tunnustades tema olulist panust Ameerika jalgpalli arengusse. Ta on jäänud populaarseks avaliku elu tegelaseks ja legendaarseks figuuriks spordimaailmas.

## Varajane elu ja haridus

Namath sündis ungari päritolu peres Beaver Fallsis, kus ta lõpetas keskkooli ja tõusis esile kui mitmekülgne sportlane. Tema võimekus jalgpallis tõi talle stipendiumi Alabama Ülikooli, kus ta saavutas märkimisväärset edu.

## Pärand

Joe Namath on endiselt oma spordiala sümbol, kes mitte ainult ei saavutanud suurepäraseid tulemusi oma spordialal, vaid ka mõjutas laiemat kultuuri oma unikaalse isiksuse ja enesekindlusega. Ta on inspiratsiooniallikaks paljudele noortele sportlastele ja on jäänud ikooniliseks tegelaseks Ameerika jalgpallis.

## Viited
# Horisontaalne integratsioon

**Horisontaalne integratsioon** on tootmisprotsessi samas faasis tegutsevate ettevõtete ühise omaniku kontrolli alla ühendamine. Vastanduv mõiste on vertikaalne integratsioon.

Horisontaalne integratsioon peaks parandama konkurentsipositsiooni.
# Ameerika Ühendriikide põhiseaduse kaheksateistkümnes parandus

Põhiseaduse 18. parandus Ameerika rahvusarhiivis
**Ameerika Ühendriikide põhiseaduse kaheksateistkümnes parandus** on Ameerika Ühendriikide põhiseaduse muudatus alkohoolsete jookide keelamise kohta.

Parandus võeti vastu Kongressis 18. detsembril 1917 ning ratifitseeriti osariikide tasemel 16. jaanuaril 1919.

18. põhiseadusparanduse tühistas 1933. aastal vastu võetud põhiseaduse 21. parandus.

## Tekst

### Inglise keeles

|  |  |  |  |
| --- | --- | --- | --- |
| „ | *Section 1. After one year from the ratification of this article the manufacture, sale, or transportation of intoxicating liquors within, the importation thereof into, or the exportation thereof from the United States and all the territory subject to the jurisdiction thereof for beverage purposes is hereby prohibited.*
*Section 2. The Congress and the several States shall have concurrent power to enforce this article by appropriate legislation.*
*Section 3. This article shall be inoperative unless it shall have been ratified as an amendment to the Constitution by the legislatures of the several States, as provided in the Constitution, within seven years from the date of the submission hereof to the States by the Congress.* | “ |  |

### Eesti keeles

|  |  |  |  |
| --- | --- | --- | --- |
| „ | *1. paragrahv. Aasta pärast käesoleva paranduse ratifitseerimist keelustatakse alkohoolsete jookide tootmine, müük või vedu Ameerika Ühendriikides, nende import riiki või nende eksport siit ja kõikidelt Ameerika Ühendriikide volialasse kuuluvatelt territooriumitelt, kui sellise tegevuse eesmärk on tarbimine.*
*2. paragrahv. Kongressil ja osariikidel on ühiselt õigus jõustada käesolev parandus asjakohaste õigusaktidega.*
*3. paragrahv. Käesolev parandus jõustub siis, kui osariikide seadusandlikud kogud ratifitseerivad selle põhiseaduse alusel selle parandusena seitsme aasta jooksul pärast Kongressi parandusettepaneku esitamist osariikidele.* | “ |  |
# John Pierpont Morgan

| John Pierpont Morgan |
| --- |
|  |
| Sünniaeg |
17. aprill 1837 Hartford |
| Surmaaeg |
31. märts 1913 (75-aastaselt) Rooma |
| Amet |
ettevõtja, kunstikoguja, pankur, metseen |
| Autogramm |
|  |
| [muuda Wikidatas] |

**John Pierpont Morgan** (17. aprill 1837 Hartford, Connecticuti osariik – 31. märts 1913 Rooma, Itaalia) oli Ameerika Ühendriikide investeerimispankur ja kunstikollektsionäär, panga J.P. Morgan & Co. asutaja. Ta oli USA „kullatud ajastu“ üks esinduslikumaid ja tuntumaid magnaate.

## Välislingid

* John Pierpont Morgan – pildid, videod ja helifailid Wikimedia Commonsis
# Andmepüük

**Andmepüük** ehk **kalastamisrünne** (inglise keeles *phishing*) on internetipettus, kus kasutajatelt püütakse välja petta isiklikke või tundlikke andmeid.

Sageli sisaldab välja petetud informatsioon näiteks kasutajanimesid, paroole ja krediitkaardiandmeid. Tavaliselt tehakse sellist pettust e-kirja või kiirsuhtluse kaudu. Ründaja saadab kasutajale usaldusväärsena näiva e-kirja, mis sisaldab sellise õngitsuslehe linki, mille veebileht sarnaneb välimuselt panga ehtsa veebilehega. Seejärel meelitab ründaja kasutajat oma isiklikke andmeid avaldama. Kasutajale antakse võimalus sellel leheküljel sisse logida. Pärast andmete sisestamist ja sisselogimise nupule vajutamist salvestuvad sisselogimisandmed ja ründaja saab juurdepääsu inimese pangakontole. Nii saab ründaja vajaliku kasutaja isikliku info õngitsuslehel salvestunud sisselogimisandmetest.

Andmepüük on üks manipuleerimisründe (ingl *social engineering*) võtteid, kus kasutajat üritatakse petta, kasutades ära tema inimlikke nõrkusi. Üks manipuleerimisviis on hirmutamine, kus petturid võivad isikut ähvardada selleks, et isiklikku informatsiooni saada. Üheks ähvarduse viisiks võib olla konto blokeerimine, kui õngitsuslehele ühe nädala jooksul sisse ei logita. Pettur paneb kasutaja olukorda, kus talle lisatakse e-kirja kaudu õngitsusleht ja avaldatakse survet ka personaalse informatsiooni andmiseks.

## Andmepüügi liigid

### Suunatud kalastusrünne

Suunatud kalastusrünne (ingl *spear phishing*) on rünne võltssaatja saadetud e-kirjaga, mille eesmärk on rünnata konkreetset isikut või asutust. Suunatud kalastusründe korral kasutatakse asutuse ründamisel selle enda veebilehte. Tehakse nii, et e-kirja saatja näiks olevat keegi kasutajale tuttav isik sellest asutusest. Kuna kasutaja tunneb isikut, siis usaldab ta suurema tõenäosusega e-kirja sisu.

### Kloonitud andmepüük

Kloonitud andmepüük (ingl *clone phishing*) on rünne, kus ründaja teeb olemasolevast e-kirjast peaaegu identse variandi. Selline e-kiri sisaldab peaaegu samasuguse nimega saatjat ja sellega seotud sisu. E-kirja sisus olevad lingid on samas ära muudetud ja sisaldavad tõenäoliselt midagi pahatahtlikku.

### Vaalapüük

Vaalapüük (ingl *whaling*) on andmepüük, kus rünnatakse spetsiaalselt suurte asutuste-ettevõtete juhte. Tahetakse ligi saada konfidentsiaalsele infole ja selleks üritatakse petta ettevõtte juhatuses olevaid isikuid. Vaalapüügi korral kasutatakse samuti võltsitud e-kirja ja veebisaiti selleks, et konfidentsiaalset informatsiooni kätte saada.

## Andmepüügi eest kaitsmine

Selleks, et ennast andmepüügi eest kaitsta, tuleks veebi sirvida mõistlikult. E-kirja avamisel tuleks vaadata saatja e-posti aadressi. Ettevaatlik tuleks olla e-kirjas olevate linkide klõpsamisel ja manuses olevate failide avamisel, isegi kui e-kiri tundub olevat usaldusväärselt allikalt. Samuti tuleks hoiduda e-kirjadest, kus küsitakse konfidentsiaalseid andmeid. Veel peaks olema ettevaatlik lühendatud linkide eest, sest nende linkide sihtkohta pole algselt näha ja ründaja võib kasutaja suunata õngitsuslehele.

## Viited
# John Barrasso

John Barrasso 2011
**John Anthony Barrasso III** (sündinud 21. juulil 1952 Readingis Pennsylvanias) on Ameerika Ühendriikide poliitik, Vabariikliku partei liige, senati liige aastast 2007. Ta esindab Wyomingi osariiki.

Barrasso sai USA Senati liikmeks pärast senaator Craig L. Thomasi surma. Ta valiti tagasi 2008., 2012. ja 2018. aastal.

Augustis 2015 külastas ta koos John McCaini ja Sheldon Whitehouse'iga Eestit.

## Viited
# Kahekojalisus

|  |  |
| --- | --- |
|  |  *See artikkel on valitsemisviisist; taimede kohta vaata artiklit Kahekojaline taim.* |

---

**Kahekojalisus** on valitsemisviis, kus seadusandlik võim koosneb kahest erinevast kojast. Kahekojalisust eristatakse ühekojalisusest, kus kõik liikmed arutavad ja hääletavad ühe rühmana, ning mõnest seadusandlikust koosseisust, millel on kolm või enam eraldi täiskogu või koda. 2015. aasta seisuga on vähem kui pooled maailma riikidest seadusandjad kahekojalised.
# Ameerika Ühendriikide põhiseaduse seitsmeteistkümnes parandus

**Ameerika Ühendriikide põhiseaduse seitsmeteistkümnes parandus** on Ameerika Ühendriikide põhiseaduse täiendus senaatorite otsevalimise kohta (varem valisid senaatorid osariikide seadusandlikud kogud).

Parandus võeti vastu Kongressis 13. mail 1912 ning ratifitseeriti osariikide tasemel 8. aprillil 1913.

## Tekst

### Inglise keeles

|  |  |  |  |
| --- | --- | --- | --- |
| „ | *The Senate of the United States shall be composed of two Senators from each State, elected by the people thereof, for six years; and each Senator shall have one vote. The electors in each State shall have the qualifications requisite for electors of the most numerous branch of the State legislatures.*
*When vacancies happen in the representation of any State in the Senate, the executive authority of such State shall issue writs of election to fill such vacancies: Provided, That the legislature of any State may empower the executive thereof to make temporary appointments until the people fill the vacancies by election as the legislature may direct.*
*This amendment shall not be so construed as to affect the election or term of any Senator chosen before it becomes valid as part of the Constitution.* | “ |  |

### Eesti keeles

|  |  |  |  |
| --- | --- | --- | --- |
| „ | *Ameerika Ühendriikide senatisse valib osariigi elanikkond kuueks aastaks igast osariigist kaks senaatorit. Igal senaatoril on üks hääl. Iga osariigi valijamehed peavad vastama nende isikute jaoks kehtestatud tingimustele, kes valivad osariigi suurema seadusandliku kogu liikmeid.*
*Kui mõne osariigi esindaja koht senatis jääb vabaks, väljastab vastava osariigi täitevvõimu esindaja selle koha täitmiseks valimiskutsed eeldusel, et osariikide seadusandlikud kogud võivad anda oma juhile õiguse määrata ametisse ajutine asendaja senikauaks, kuni rahvas täidab selle koha valimiste teel, nagu seadusandliku kogu poolt on ette nähtud.*
*Käesolev parandus ei mõjuta nende senaatorite valimist või ametiaega, kes valiti enne paranduse kehtima hakkamist.* | “ |  |
# Ameerika Ühendriikide asepresident

| Ameerika Ühendriikide asepresident |
| --- |
|
Vice President of the United States |
| Asepresidendi pitsat |
| Asepresidendi lipp |
| **Praegu ametis** J. D. Vance alates 20. jaanuar 2025 |
| Staatus | * Kõrguselt teine täidesaatva võimu ametnik
* Senati eesistuja
 |
| Liikmesus |
Ameerika Ühendriikide valitsus |
| Residents |
Number One Observatory Circle |
| Ametiaja kestus |
Neli aastat |
| Moodustamise dokument |
Ameerika Ühendriikide põhiseadus |
| Moodustatud |
4. märts 1789 |
| Esimene täitja |
John Adams |
| Palk |
284 600 $ aastas |

**Ameerika Ühendriikide asepresident** (inglise keeles *Vice President of the United States*; VP) on Ameerika Ühendriikide föderaalvalitsuse täidesaatvas harus kõrgeima järel teine ametnik (kõrgeim on Ameerika Ühendriikide president), esimene presidendiameti pärimisjärjekorras. Asepresident on ka seadusandliku võimu ametnik, olles USA põhiseaduse esimese artikli järgi senati eesistuja, kuid tohib senatis hääletada ainult hääletuste viikijäämisel. Samuti on asepresident eesistujaks kongressi kahe koja ühisistungitel.

Asepresidendi valib kaudselt koos presidendiga neljaks aastaks Ameerika Ühendriikide rahvas läbi valijameeste kogu.

Asepresident on ka Riikliku Julgeoleku Nõukogu põhikoosseisu liige ja Smithsonian Institutioni juhatuse liige.

Asepresidendi abikaasa on Ameerika Ühendriikide teine leedi või Ameerika Ühendriikide teine džentelmen.

Praegune (ehk 50.) asepresident on J. D. Vance. Ta astus ametisse 20. jaanuaril 2025.

## Vaata ka

* Ameerika Ühendriikide presidentide ja asepresidentide loend

## Viited

## Välislingid

* Ameerika Ühendriikide asepresident – pildid, videod ja helifailid Wikimedia Commonsis
# Föderatsiooninõukogu

Föderatsiooninõukogu istung
**Föderatsiooninõukogu** (Совет Федерации) on Venemaa parlamendi (Venemaa Föderaalassamblee) ülemkoda. Iga Venemaa föderaalsubjekt (vabariik, oblast, krai, föderaalalluvusega linn, autonoomne ringkond, autonoomne oblast) on Föderatsiooninõukogus esindatud 2 senaatoriga. Föderatsiooninõukogu koosneb 170 liikmest (senaatorist).

Oma ülesehituses järgib Venemaa Keisririigi Riiginõukogu põhimõtteid.

Üks kahest iga föderatsioonisubjekti esindajast Föderatsiooninõukogus peaks esindama piirkonna seadusandlikku, teine täidesaatvat võimu. Kuna piirkondlikud seadusandlikud kogud on Ühtse Venemaa kontrolli all ja kubernerid määrab alates 2005. aastast Kreml, on Föderatsiooninõukogu tugevalt allutatud riigi täidesaatvale võimule.

Föderatsiooninõukogu esimees on alates 2011. aasta 21. septembrist Valentina Matvijenko. Aastatel 2001–2011 oli Föderatsiooninõukogu esimees Peterburi esindav Õiglase Venemaa juht Sergei Mironov, kelle Peterburi Seadusandlik Kogu mais Föderatsiooninõukogust tagasi kutsus.

Föderatsiooninõukogu pädevuses on sõjaseisukorra ja erakorralise seisukorra kehtestamine riigis ning voli andmine relvajõudude kasutamiseks väljaspool riiki. Teoreetiliselt on föderatsiooninõukogul õigus presidendi tagasikutsumiseks.

Praktikas ei ole föderatsioonisubjektide nominaalsetel esindajatel tingimata esindatava piirkonnaga seost ja nõukogu liikme ametit peetakse sinekuuriks.

## Välislingid

*
# Arst

---

"Haige naine. (Jan Steen, umbes 1666)
**Arst** (ka **doktor**, **tohter**) on tänapäeval spetsiifilise akadeemilise haridusega spetsialist (Eestis tervishoiutöötaja), kelle tegevus on suunatud tervise edendamisele ja taastamisele ning haiguste diagnoosimisele ja ravile. Humaanmeditsiinis toetuvad Eestis arstid ka tõenduspõhise meditsiini mudelile.

Eestis on enamik arste saanud hariduse Tartu Ülikooli arstiteaduskonnas. Vastavalt Eesti seadustele peavad arstid olema kantud tervishoiutöötajate riiklikku registrisse, eriarstidel on vaja ka tegevusluba.

## Ajalugu

*Vaata ka: Meditsiini ajalugu*
Arsti töö on üks vanemaid. Arsti elukutse on välja kasvanud ravitseja funktsioonist, mida täitsid näiteks mõned vanaaja preestrid. Vanimad kirjalikud allikad, mis mainivad arsti elukutset, pärinevad Mesopotaamiast 3. aastatuhandest eKr.

## Vaata ka

* Allergoloog
* Arstide Koda
* Arstide loend
* Eesti Arstide Liit
* Eesti arstide loend (1940)
* Eesti Kristlike Arstide Ühing
* Erakorralise meditsiini arst
* Günekoloog
* Füsioterapeut
* Hippokratese vanne
* Hambaarst ehk stomatoloog
* Jaoskonnaarst
* Kardioloog
* Külaarst
* Loomaarst
* Meditsiinidoktor
* Medõde
* Nõid
* Pediaater
* Perearst
* Posija
* Psühhiaater
* Ravitseja
* Üldarst

## Kirjandus

* Isidor Brennsohn: Die Aerzte Estlands vom Beginn der historischen Zeit bis zur Gegenwart : ein biografisches Lexikon nebst einer historischen Einleitung über das Medizinalwesen Estlands., Riga 1922 Digitaalselt
* Isidor Brennsohn: Die Aerzte Kurlands vom Beginn der herzoglischen Zeit bis zur Gegenwart : ein biografisches Lexikon nebst einer historischen Einleitung über das Medizinalwesen Kurlands., Riga: Ernst Plate AG 1929 Digitaalselt

## Välislingid

* Rahwa tohter 1905. Teos digiteerituna digitaalarhiivis DIGAR
* Tervishoiuteenuste korraldamise seadus Riigi Teataja
* Ants Nõmper. "Arsti vastutus I" Eesti Arst 2002; 81 (1): 43–48
* Maailma Arstide Liit. "Arstieetika käsiraamat" Kirjastus Elmatar, 2007, ISBN 978-9985-4-0517-8
* Ants Nõmper. "Eesti võlaõigusseaduse 10 esimest aastat: arsti vastutus vajab reformi" Eesti Arst 2012; 91(7):376–378
* "Kristjan Port: narkomaania on arstide seas pööraselt suur probleem" Delfi, 14. aprill 2015
* Anna Põld. "Kristjan Port narkomaaniast arstide seas: mul ei ole raske vabandust paluda nende käest, kelle väärikust on kahjustatud, aga probleem on endiselt olemas" Delfi, 15. aprill 2015
* Priit Tohver. "Lahkumisintervjuu" levila, detsember 2023
# Jalggolf

**Jalggolf** on Eestis 2005. aastal Gaidar Matti leiutatud seltskondlik pallimäng, kus loodusesse või tehismaastikule paigaldatud rada tuleb läbida jalaga palli võimalikult väheste löökidega pesadesse toimetades.

Jalggolf ei vaja erivarustust ega kindlat tüüpi pinda. Samuti ei nõua see erilisi oskusi ega füüsilist jõudu, tempo valib iga mängija ise. Jalggolfi saab harrastada raja- või pesamängus, sprindis, võistkondlikus või individuaalses turniirimängus jne.

### Lühireeglid

Pesadest koostatud rada läbitakse nendesse (jalg)palli võimalikult väheste löökidega jalaga lüües. Pesad asetatakse üksteisest sobivale kaugusele rea, ringi või kujundina vastavalt võimalustele, pinnasele jne. Igal mängijal on oma, teistest erinev pall. Lüüakse kordamööda, üks löök korraga, kokkulepitud või loositud järjekorras ja ikka oma palli. Tabamuseks on palli jäämine pessa. Võitjaks on kõik raja pesad tabanud ja esimesena oma palli üle lõpujoone löönud mängija. Osalejate arv sõltub vaid seltskonna suurusest, mängu autor soovitab umbes viis mängijat korraga.

Preemialöögi saab mängija täiendavalt lüüa kohe, kui tabab kaasmängija pallist põrkega pesa või kui lööb pesas oleva konkurendi palli põrkega välja nii, et oma pall jääb pessa. Preemialöögid võimaldavad liidrile järele jõuda, üldine löögijärjekord ei muutu. Pesade korduva läbimisega saab mängida ka väiksemal alal või suurendada ringil läbitavate pesade arvu.

## Ajalugu

Jalggolf sündis 10. detsembril 2005. Aprillis 2006 asutati Eesti Jalggolfi Liit MTÜ ja Jalggolf OÜ. Esimesed pesad valmisid 2006. aastal, kasulik mudel registreeriti 2008. aastal.

## Viited

* Jalggolfi koduleht
*
*
# Eesti üliõpilasorganisatsioonide loend

*Siin on loetletud Eesti üliõpilasorganisatsioone: esindusorganisatsioone, korporatsioone ja üliõpilasseltse.*

## Üliõpilaste esindusorganisatsioonid ehk üliõpilaskonnad

* Eesti Üliõpilaskondade Liit (EÜL)
* Tallinna Üliõpilaskondade Ümarlaud (TÜÜL)
* Eesti Korporatsioonide Liit (EKL)

## Üliõpilaskorporatsioonid

* Amicitia
* Arminia Dorpatensis
* Filiae Patriae
* Fraternitas Estica
* Fraternitas Liviensis
* Fraternitas Tartuensis
* Indla
* Lembela
* Leola
* Revelia
* Rotalia
* Sakala
* Sororitas Estoniae
* Tehnola
* Ugala
* Vironia

## Üliõpilasseltsid

* Eesti Üliõpilaste Selts
* ÜS Liivika
* EÜS Põhjala
* Eesti Naisüliõpilaste Selts
* ÜS Raimla
* ÜÜ Fraternitas Fennica
* EYS Veljesto

## Endised üliõpilaskorporatsioonid

* Aestia
* Ave
* Baltica (baltisaksa)
* Baltonia (baltisaksa)
* Boeteia (vene)
* Carteria (vene)
* Curonia (baltisaksa)
* Ergonia (vene)
* Estonia (baltisaksa)
* Fraternitas Academica (baltisaksa)
* Fraternitas Academica Dorpatensis (baltisaksa)
* Fraternitas Aeterna (vene)
* Fraternitas Anarhensis
* Fraternitas Arctica (vene)
* Fraternitas Dorpatensis (baltisaksa)
* Fraternitas Dorpatensis zu München (baltisaksa)
* Fraternitas Hyperborea (baltisaksa)
* Fraternitas Normannia (baltisaksa)
* Fraternitas Pharmaceutica Dorpatensis (baltisaksa)
* Fraternitas Rigensis (baltisaksa)
* Fraternitas Leholensis
* Fraternitas Ruthenia (vene)
* Fraternitas Slavia (vene)
* Fraternitas Ucuensis (väliseesti)
* Fraternitas Viliensis
* Hasmonea (juudi)
* Harjola
* Kaljola
* Kungla
* Lechicja (poola)
* Limuvia (juudi)
* Livonia (baltisaksa)
* Neobaltia (baltisaksa)
* Rajala
* Rossica (vene)
* Ruthenia (vene)
* Sororitas Oriens (vene)
* Tarbatonia (baltisaksa)
* Teutonia (baltisaksa)
* Ugandala
* Vicinia
* Vigilia
* Syringa
* Wäinla (väliseesti)

## Endised üliõpilasseltsid

* Eesti Naisüliõpilaste Selts Ahava
* Eesti Naisüliõpilaste Selts Ilmatar
* Eesti Üliõpilasselts Ühendus
* Petserimaa Üliõpilaste Selts
* Peterburi Eesti Üliõpilaste Selts
* Riia Eesti Üliõpilaste Selts
* Taurus
* Vene Üliõpilaste Selts
* Setumaa Eesti Üliõpilaste Selts
* Üliõpilasselts Concordia
* Üliõpilasühing Hacfiro

## Vaata ka

* Üliõpilaskorporatsioon
* Üliõpilasselts
* Riia Eesti Üliõpilaste Selts "Estia"